钦定古今图书集成/理学汇编/文学典/第236卷 > 《吴兢乐府古题要解》 > 《铜雀台》〈一曰铜雀妓〉
## 钦定古今图书集成/理学汇编/文学典/第236卷 > 《吴兢乐府古题要解》 > 《铜雀台》〈一曰铜雀妓〉

右旧说魏武帝遗命令其诸子曰：“吾婕妤、妓人，皆著
铜雀台中，于台上施八尺穗帐，朝晡上酒脯粻糒之
属。每月朝十五，辄上帐前作妓乐。汝等时时登铜雀
台，望吾西陵墓田。”后人悲其意而为之咏也。铸铜雀
置于台上，因名为铜雀台。